Изх.№ 25-00-137/24.10.2024г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Кулевски–кмет на община Рудозем**

ОТНОСНО: Одобряване на изменение на Подробен устройствен план – ПРЗ за ПИ с идентификатор 63207.501.83 с УПИ IX в кв. 19а и ПИ с идентификатор 63207.99.13 с УПИ I – лесопарк в кв. 17 по плана на гр. Рудозем, общ. Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е заявление с вх. № УТ-2117-23/15.08.2024 г. от Община Рудозем, Хайрие Ризова Брахомова, Риза Асанов Брахомов и Алдин Асанов Брахомов, в качеството им на възложители, с искане за одобряване на проект за изменение на Подробен устройствен план – ПРЗ за ПИ с идентификатор 63207.501.83 с УПИ IX в кв. 19а и ПИ с идентификатор 63207.99.13 с УПИ I – лесопарк в кв. 17 по плана на гр. Рудозем, общ. Рудозем.

Проектът е изготвен в съответствие с дадено разрешение за изменение на ПУП, съгласно Решение № 124/31.07.2024 г. на Общински съвет – Рудозем, прието по Протокол № 14.

Проектното предложение е разгледано и прието на заседание на Общински експертен съвет по устройство на територията /ОЕСУТ/ с Решение № 5 по Протокол № 13 от 15.08.2024 г.

Съгласно приложеното към проекта техническо задание, в действащия план са заложени следните изменения:

*Предвижда се придаване на част от общински поземлен имот с идентификатор 63207.99.13*, *попадащ в УПИ I – лесопарк, в кв. 17, към съседен поземлен имот с идентификатор 63207.501.83, попадащ в УПИ IX в кв. 19а по плана на гр. Рудозем, чиито съсобственици са Хайрие Ризова Брахомова, Риза Асанов Брахомов, Алдин Асанов Брахъмов – наследници на Асан Меминов Брахомов (Хубен Валентинов Кехайов) .*

*Придаваемата част е с площ 231 кв.м.*

*След промяната площта на поземлен имот с идентификатор 63207.501.83, за който се отрежда нов УПИ IX в кв. 19а става 595 кв.м.*

**С оглед на горната фактическа обстановка се установява от правна страна следното:**

Искането за одобряване на проект за изменение на ПУП - ПРЗ е подадено от заинтересовани лица по смисъла на чл. 131, ал. 1 и ал. 2, т. 1 от ЗУТ, а именно от собствениците на поземлените имоти предмет на плана, съгласно представените документи за собственост и скици.

Тъй като в случая заинтересованите лица по смисъла на чл. 131 от ЗУТ са само лицата, по чиято инициатива се създава или изменя подробен устройствен план, проектът за изменението на плана следва да бъде одобрен от компетентния орган, без да се съобщава, съгласно чл. 128, ал. 14 от ЗУТ.

Одобряването на проекта за изменение на ПУП — ПРЗ е от компетенциите на общинския съвет, тъй като е в обхват над един квартал, на основание чл. 129, ал. 1 от ЗУТ.

Спазени са административнопроизводствените правила при издаване на акта — сезиране на административния орган от заинтересовани лица по чл. 131, ал. 2, т. 1 от ЗУТ със заявление по образец, разрешено е изработването на проект за ПУП от компетентния за това орган, същият е разгледан и приет от ОЕСУТ.

Спазени са материалноправните разпоредби на ЗУЗСО, ЗУТ и актовете по прилагането му.

Проектът е изработен при спазване изискванията на Наредба № 8/2001 г. за обема и съдържанието на устройствените планове.

Решението е целесъобразно и икономически осъществимо, което съответства на нормата на чл. 108, ал. 5 от ЗУТ.

С оглед изискванията на чл. 15, ал. 3 и ал. 5 от ЗУТ между Община Рудозем, от една страна и Хайрие Ризова Брахомова, Риза Асанов Брахомов и Алдин Асанов Брахомов, от друга страна е сключен предварителен договор от дата 02.09.2024 г. за покупко - продажба на описаната по- горе придаваема част, включена в проекта за изменение на плана.

Предвид гореизложеното и на основание чл. 21, ал. 1, т. 11 от ЗМСМА, чл. 129, ал. 1 във връзка с чл. 15, ал. 3, ал. 5 и ал. 6 от ЗУТ предлагам на Общински съвет-Рудозем да разгледа, обсъди и приеме следното

**ПРОЕКТОРЕШЕНИЕ:**

1. Общински съвет-Рудозем одобрява изменение на Подробен устройствен план – ПРЗ за ПИ с идентификатор 63207.501.83 с УПИ IX в кв. 19а и ПИ с идентификатор 63207.99.13 с УПИ I – лесопарк в кв. 17 по плана на гр. Рудозем, общ. Рудозем.
2. Решението за одобряване на плана влиза в сила от датата на приемането му, съгласно чл. 15, ал. 6 от ЗУТ и следва да се съобщи на заявителите.
3. Възлага на Кмета на община Рудозем да предприеме всички необходими фактически и правни действия за изпълнение на решението.

СБ/

